**Velkommen som hjælper/instruktør/juniorleder hos xxx 4H**

Først og fremmest tusind TAK fordi du vil være frivillig i vores klub og være med til at skabe lærerige oplevelser for klubbens medlemmer og frivillige.

Nedenfor har vi beskrevet de vigtigste informationer om at være frivillig i vores klub, så du kommer godt fra start. Du bedes læse nedenstående igennem, samt udføre de opgaver, der står beskrevet. Hvis du har spørgsmål eller brug for hjælp, er du altid velkommen til at kontakte xxx.

**Hvad er 4H?**4H er fritidsaktiviteter inden for mad, natur, dyr og håndværk. I 4H lærer børn og unge ’ved at udføre’, med fokus på bæredygtighed og med udgangspunkt i de 4 H’er: Hoved, Hånd, Hjerte og Helbred.

Læs mere om 4H og vores klub her: [Om Os | En aktiv og livlig ungdomsorganisation → 4H.dk](https://www.4h.dk/om-os/)

**Fælles arrangementer i frivilliggruppen**

*Beskriv jeres fælles arrangementer, frivilligmøder, 4H’s landsmøde o.l.*

*Beskriv jeres sæson. Hvornår starter den typisk op og afsluttes og er der tilbagevendende arrangementer, som man som ny frivillig med fordel kan kende til og skrive i kalenderen?*

**Som frivillig i 4H er din opgave at:**

* være en god rollemodel – f.eks. ved at deltage i aktiviteten på højde med barnet, smage på maden, røre ved koen osv.
* hjælpe, guide, rose og anerkende børnene.
* acceptere hvis et barn ikke ønsker at smage, røre, lugte og undgår at presse.
* acceptere alle slags børn og give plads, hvis et barn har brug for at trække sig lidt.
* tale fast, roligt og undgå at råbe.
* være tydelig og konkret i din kommunikation.
* skabe den gode stemning, være imødekommende og bruge et åbent kropssprog.
* give børnene masser af opbakning – børn har ofte brug for støtte i læringssituationer.
* sige fra over for overtrædelse af de fælles regler med det samme.
* tage det enkelte barn, som kan forårsage uro væk fra resten af gruppen, så instruktør og barn kan tale uforstyrret sammen.
* få afsluttet en evt. irettesættelse i en positiv og konstruktiv ånd, så der ikke er en dårlig stemning efterfølgende.
* starte hver mødegang med en gennemgang af programmet, så alle ved hvad der skal ske. Ved sæsonstart beskrives sæsonen i korte træk.

**Og ikke mindst, prøv at have dine hænder på ryggen og efterlev 4H’s fokus på, at alle børn skal lære ved at udføre.**

**Fælles udstyr til frivillige**

*Beskriv hvis I har fælles t-shirts o.l. som den frivillige kan få. Beskriv også hvis udstyret skal bestilles et specifikt sted o.l.*

**Kommunikation i frivilliggruppen**

*Beskriv jeres platforme til kommunikation her, f.eks. facebookgrupper, Workplace o.l. og hvad forventningerne er til kommunikation i frivilliggruppen.*

*Hvis man kan sende materiale til klubbens Facebook og/eller Instagramkonto, så beskriv også gerne, hvordan man kan bidrage til det.*

Ved henvendelser fra pressen o.l. bedes du henvise til klubbens formand xxx eller 4H’s landsformand Henrik Dalum, tlf. 22 36 08 70.

**Håndtering af fotos i 4H:**

Når man melder et barn ind i 4H, giver man tilladelse til, om barnet må fotograferes. Husk derfor altid at

tjekke deltagerlisten, før I tager billeder på jeres aktivitet.

Husk at vurdere de enkelte billeder I bruger, så der ikke er nogen, der bliver udstillet, og vær opmærksom

på, at selvom man har givet samtykke til brug af billeder, kan dette altid trækkes tilbage.

**Afbud**

*Beskriv her, hvordan man som frivillig skal agere ved et afbud, f.eks. ved sygdom. Hvem tager man kontakt til,*

*og hvornår aflyser man et arrangement eller et hold?*

**Vigtig viden til frivillige med et ekstra ansvar, f.eks. holdledere**

*Tilpas selv afsnittet så det matcher behovene i jeres klub*

* Lav holdprogrammet sammen med dine hjælpere, i så god tid før holdopstart som muligt. Indled med en forventningsafstemning, sæt ord på, hvad I motiveres af og afslut med at uddelegere de forskellige opgaver, så alle ved, hvad de skal. Især juniorlederen skal have konkret besked på, hvordan vedkommende kan hjælpe med på holdet.
* Forbered et velkomstbrev, der sendes i god tid til deltagerne (der kommer ofte medlemmer lige indtil holdstart, så hold øje med nye tilmeldte). Brevet kan med fordel indeholde følgende: dato, klokkeslæt, mødested, afhentningssted, tema, instruktørhjælp, beskrivelse af behov for forældrehjælp, krav til påklædning og udstyr, telefonnr. på holdleder og evt. andre hjælpere, evt. andre regler, hvad de skal huske/medbringe osv.
* Duskal altid have en førstehjælpskasse på holdet samt liste med forældres telefonnumre, hvis der nu sker noget med barnet. Find deltagerliste med kontaktinfo via ’Mit4H’ eller få den udleveret af klubbens administrator i medlemssystemet. Husk ikke at have deltagerlisten liggende fremme og at smide den ud, når holdet er afsluttet.
* Holdleder har selv ansvar for sit hold, står selv for at finde hjælpere, afløsere mm.
* Den sidste instruktør venter altid på, at alle børn er afhentet.
* Børnene skal altid være under opsyn. Hvis de går udenfor og leger, skal der derfor være en voksen til stede osv.
* Husk at sørge for at alle instruktører på holdet, er forberedt til holdstart. En god forberedelse giver en god start – både for børn og voksne.
* Forældre er altid velkomne til at blive på holdet, hvis barnet er utrygt, eller at de bare har lyst til at være med. Søskende frabedes, men der kan være tider, hvor det kan være nødvendigt.

**Kørselstilladelse**

Når man melder et barn ind i 4H, giver man tilladelse til, om barnet må køres med af de frivillige. Husk derfor

altid at tjekke deltagerlisten, hvis I skal køre med børnene i forbindelse med en aktivitet.

**Økonomi:**

Beskriv om og hvordan der er mulighed for at bruge penge på f.eks. et hold. Skal der laves budget, og hvem

kontakter man, hvis man har et udlæg til sit hold?

I 4H lærer børn og unge at passe på vores miljø. Tag derfor hensyn til miljøet, når I køber nye ting til jeres 4H-aktivitet.

**Landsorganisationen 4H**

Som frivillig i xxx-klub er du også en del af landsorganisationen 4H. Her er der løbende forskellige tilbud til dig som frivillig, og du kan gøre din stemme gældende i udviklingen af 4H. Du kan, udover at engagere dig i din lokale klub, også deltage i områdemøder og i 4H’s årlige landsmøde, hvor vigtige beslutninger træffes.

*Beskriv hvem der deltager i f.eks. områdemøder, sidder i landsledelsen osv. fra jeres klub.*

Læs mere om indhentning af børneattest, 4H, værktøjskassen for frivillige, instruktørkontingent og alle

tilbuddene til dig, der er frivillig i 4H i 4H’s velkomstmateriale til nye frivillige. Find materialet i

værktøjskassen på 4h.dk.